jkorsvik/nowiki_second_scrape_merged huggingface dataset:
Cercillum

Cercillum er en slekt av biller som hører til familien vannkjær (Hydrophilidae).


== Utseende ==
En liten (ca. 2 millimeter), bredt oval og høyt hvelvet, halvmatt rødbrun vannkjær. Oversiden er ganske tett og jevnt punktert. Antenner og bein er lyst brunrøde, antennene med en stor, tre-leddet klubbe. Hodet er stort og bredt med små fasettøyne, tett og kraftig punktert. Dekkvingene har fine lengdestriper.


== Levevis ==
De fleste av kulevannkjærene er knyttet til møkk.


== Utbredelse ==
Arten er beskrevet fra Tanzania og er ellers kjent fra Øst-Afrika og fra Kamerun.


== Systematisk inndeling ==

Ordenen biller, Coleoptera
Underordenen Polyphaga
Overfamilien vannkjær, Hydrophiloidea
Familien vannkjær, Hydrophilidae
Underfamilien vannkjær, Hydrophilinae
Stamme kulevannkjær, Sphaeridiini
Slekten Cercillum Knisch, 1920
Cercillum setuliger (Régimbart, 1907)


== Eksterne lenker ==
Cercillum på GBIF [1]
Artikkelen har ingen egenskaper for arter i Wikidata
Gisle Johnson (speider)

For teologen, se Gisle Johnson

Gisle Johnson (18. januar 1934 – 19. november 2014) var leder  for Norges Speiderforbund fra 1982 til 1986, og satt i European Scout Committee fra 1977 til 1983, som formann de tre siste årene.


== Oppvekst og utdanning ==
Gisle Johnsen ble født i Oslo i 1934. Han tok medisinsk embedseksamen i Freiburg i Tyskland i 1959. Etter dette tjenestegjorde han ved UNIFIL-styrkene i Gaza som kaptein og lege i 1962. Han var tilknyttet Forvarents Sanitet, og var stabslege for Heimevernet. Han fikk oberstløytnants grad.


== Speiderarbeide ==
Johnsen var speider 2. Høvik speidergruppe, og avanserte senere oppover i Norges Speidergutt-Furbund. Han var leder ved sammenslåingen av gutte- og jenteforbundet i 1978. I 1985 ble Johnsen tildelt «Bronseulven» av World Organization of the Scout Movement, gitt for fremragende arbeid for internasjonal speiding. Han var også den 71. mottaker av Sølvulven i 1977, Norges speiderforbunds øverste utmerkelse.


== Referanser ==
MIMD

Multiple instructions, multiple data (MIMD) er en av fire former for datamaskinarkitekturer, i en klassifisering som ble foreslått av Michael J. Flynn i 1966.En MIMD mikroprosessor vil ha flere instruksjonsstrømmer som opererer på flere datastrømmer samtidig. Eksempler er moderne flerkjerners mikroprosessorer, hvor hver kjerne typisk utfører en eller to (i tilfeller med hyperthreading) instruksjonsstrømmer samtidig, og hvor instruksjoner har muligheten for å operere på flere datastrømmer samtidig (SIMD).
Ved introduksjonen av intels P5 mikroarkitektur ble mikroprosessorene også superskalare, dvs. de kunne utføre mer en en instruksjon per klokke-syklus. Dette ble oppnådd ved at man brøt opp komplekse CISC instruksjoner til mikrooperasjoner som minner om RISC instruksjoner for så å utføre dem ut av rekkefølge i en dobbel pipeline.
Tar man også med at hver komplekse instruksjon kunne operere på flere data når man benytter SIMD instruksjonssett-utvidelsen, så har man i praksis en MIMD prosessor, allerede så tidlig som de første enkelt-kjerners Intel Pentium MMX prosessorene.


== Referanser ==
Nederlandsk mesterskap i friidrett 2018

Nederlandsk mesterskap i friidrett 2018 var det nasjonale mesterskapet i friidrett utendørs for Nederland. Mesterskapet ble arrangert i Sportpark Maarschalkerweerd i Utrecht fra 21. til 24. juni 2018.
Stavsprangkonkurransen ble arrangert i sentrum av Vredenburg 21. juni, og 10.000 meter ble arrangert som et eget stevne; Leiden Golden Spike den 9. juni.


== Resultater ==


=== Menn ===


=== Kvinner ===


== Kilder ==
ResultaterResultater, Atletiek.nu
Resultater 10.000 meter, Atletiek.nu


== Eksterne lenker ==
Det nederlandske friidrettsforbundet
Nederlandsk mesterskap i friidrett 2019

Nederlandsk mesterskap i friidrett 2019 var det nasjonale mesterskapet i friidrett utendørs for Nederland i 2019. Mesterskapet ble arrangert fra 25. til 28. juli på Sportpark Laan van Poot i Haag. 
Lengdehoppkonkurransen ble arrangert i Haag sentrum 25. juli, og 10.000 meter ble arrangert tidligere, under det årlige Golden Spike Leiden 8. juni.


== Resultater ==


=== Menn ===


=== Kvinner ===


== Kilder s ==
ResultaterResultater, Atletiek.nu
Resultater 10.000 m, Atletiek.nu


== Eksterne lenker ==
Det nederlandske friidrettsforbundet¨
The Norwegian Lady

The Norwegian Lady er en skulptur av billedhuggeren Ørnulf Bast, den står på stranden ved Sjøbadet. Hennes "tvillingsøster" står ved Atlanterhavskysten, på stranda i Virginia Beach, USA, som minne om et tragisk skipsforlis i 1891, og samtidig som et symbol på vennskap mellom de to vennskapsbyene Moss og Virginia Beach.


== Referanser ==

William O. Foss The Norwegian Lady and the Wreck of the Dictator. Virginia Beach, Virginia: Noreg Books, 2002. ISBN 0-9721989-0-3


== Eksterne lenker ==
The Norwegian Lady Bilder av begge statuene
Nederlandsk mesterskap i friidrett 2020

Nederlandsk mesterskap i friidrett 2020 var det nasjonale mesterskapet i friidrett utendørs for Nederland. Mesterskapet ble arrangert 29. og 30. august 2020 i Sportpark Maarschalkerweerd i Utrecht. 
Mesterskapet skulle opprinnelig arrangeres tidligere på året, men på grunn av koronaviruspandemien ble det utsatt, og ble arrangert uten publikum. 10.000 meter ble arrangert som en del av det årlige Golden Spike Leiden 19. september.


== Resultater ==


=== Menn ===


=== Kvinner ===


== Kilder ==
ResultaterResultater, Atletiek.nu
Resultater 10.000 meter, Atletiek.nu


== Eksterne lenker ==
Det nederlandske friidrettsforbundet
Finnholt

Finnholt er et tettsted, en skolekrets, ved Disenå poststed, med 5 garder i Sør-Odal i Viken. Gardene ligger på sørsida av Glåma 3,5 kilometer sør for Disenå, og kommunesentret Skarnes. Tettstedet har 255 innbyggere per 1. januar 2022. Disenå skole dekker skolekretsen og har 135 elever. Skolen ble lagt ned i 2019, og elevene går nå på Glommasvingen skole på Skarnes. Denne skolen ble tatt i bruk fra høsten 2019. Poststedet har postnummer 2114. På Finnholt ligger også Finnholt samfunnshus og en barnehage med 12 barn.
På Finnholt er det et langrennski miljø, og en skytebane med aktive skyttere. Særlig er elgjakta hver høst en stor begivenhet.


== Referanser ==
Joachim Bruun Hass

Joachim Bruun Hass (1713–1789) var en dansk-norsk klokker og personalhistoriker.


== Liv ==
Han var født i København som sønn av Jørgen Helmer Hass og Lisbeth August Bruun. Som ung hadde han dikteren Ole Camstrup som lærer, trolig i Bergen. I 1743 var han i København og fikk etter en ansøkning på vers til Christian VI utnevnelse til klokker ved Vår Frelsers kirke i Christiania, til tross for at biskop Niels Dorph alt hadde innstilt en teologisk kandidat. Hass ble værende i klokkerstillingen til sin død, da han etterlot seg en formue på 200 000 riksdaler. Av disse midlene opprettet han og hans kone Anne Hess legater til Christiania vaisenhus og fattighus.
Hass eide løkken Sommerfryd, som tidligere hadde vært eid av trelasthandler Claus Bendeke. 


== Virke ==
Ved siden av virket som klokker var Hass samler av historiske opplysninger. Han etterlot seg håndskrevne samlinger i fire bind under navnet «Ære- og Efterminde med henhørende Efterretninger til den verdslige og gejstlige danske og norske Historie». Opplysningene var for det meste hentet fra trykte kilder. Han skrev også et dagsregister over Christian VIs regjering. Et manuskript om geistligheten i Akershus stift kom i hans senere etterfølger som klokker Bastian Svendsens eie og ble benyttet av denne i hans verk om geistligheten i Christiania stift. Manuskriptene ble lenge oppbevart ved universitetsbiblioteket, men er i dag å finne i Nasjonalbibliotekets håndskriftsamling (ms. fol. 338, 354, 393).
Blant annet inneholdt Hass' samlinger avskrifter av gravskrifter og gravvers, som han særlig interesserte seg for, siden han selv var leilighetsdikter.


== Litteratur ==
Collett, Alf (1893). Gamle Christiania-billeder. Christiania: Cappelen. 
Huitfeldt-Kaas, Henrik Jørgen: «Hass, Joachim Bruun», i Dansk biografisk Lexikon, VII. bind. Kjøbenhavn: Gyldendalske Boghandels Forlag, 1893
Drag (Nærøysund)

Drag er ei bygd som ligger på øya Mellom-Vikna i Nærøysund kommune i Trøndelag. Bygda ligger 20 km vest for Rørvik (Fv 770).
Drag er en grunnkrets i kommunen og har 56 innbyggere pr. 1. januar 2021.Fra Drag er det bussforbindelse til Rørvik og Austafjord.
Hovednæringene er jordbruk og fiske.
Drag brevhus ble satt i drift i 1922. Navnet ble endret til Øvereng og statusen ble endret til poståpneri i 1938. Poståpneriet ble nedlagt i 1966.
Drag (Øvereng) var anløpssted for den gamle lokalbåten Vikna.Drag var et av de gamle skolestedene i Vikna. Det gamle skolehuset på Drag er i dag grendahus i bygda, og blir flittig brukt. Et annet populært samlingssted på Drag er Gapahuken. 
Dragstind (147 moh) på Drag er et populært utfartsmål. Det går tursti til toppen fra det gamle skolehuset. 
Nord for Drag ligger halvøya Lysøya, og sør for Drag ligger halvøya Setnøya.   

Fra Drag går Lysøyveien (5 km) nordøstover langs sørsida av Lysøya.  2,5 km øst for Drag (Fv 770) ligger Stangringa. På Stangringa ligger et vegdele der Vangsfjordveien går nordover til Vangsfjorden (2 km) og fortsetter til Bremneset (5 km). 500 m sør for Stangringa (Fv 770) ligger Sund vegdele der Sundsveien går sørover til Sund (2,5 km), og fortsetter videre sørover som Setnøyveien (2 km) til Setnøyaunet. 
2,5 km sørvest fra Drag (Fv 770) ligger Kvalfjord vegdele, der Kvalfjordveien går sørover til Kvalfjorden, en gammel storgård på Mellom-Vikna. Hovedbygningen på Kvalfjord ble fredet som kulturminne i 2017. Bygningen er en av Vikna kommunes eldste daterte bygg. (Den eldste delen er fra 1700-tallet).
I Namdalens beskrivelse fra 1597 blir Vikna nevnt som en fjerding under Nærøy prestegjeld. Lensregnskapene fra samme periode tyder på at hele prestegjeldet tilhørte samme tinglag, som enten kan ha blitt delt eller holdt sine tingsamlinger vekselvis på Drag i Vikna og på Sandnes i Nærøy. Ferdingen ble oppløst i 1833, da Nærøy og Vikna lensmannsdistrikt ble opprettet med lensmannsgård på Åkvika i Vikna.


== Referanser ==
Anaconda 3: Offspring

Anaconda 3: The Offspring (også kjent som Anaconda III) er en amerikansk skrekkfilm publisert i 2008. 
Regissør var Don E. FauntLeRoy. Hovedrollene ble spilt av David Hasselhoff, Crystal Allen og John Rhys-Davies. Filmen var en oppfølger til Anacondas: The Hunt for the Blood Orchid (fra 2004) og var den tredje filmen Anaconda-film serien. Filmen ble offentliggjort i USA den 26. juli 2008, og i 2009 kom en ny oppfølger Anacondas: Trail of Blood.


== Handlingsreferat ==
I Romania blir en anakonda, som ble fanget fra Amazonas-elven, ved et genetisk forskningsanlegg som eies av Wexel Hall for eksperimentering. Professor Eric Kane har utviklet et serum som han ønsker å bruke på slangen. Prosjektet blir ledet av Dr. Amanda Hayes, og finansiert av Peter "J.D." Murdoch. Når han besøker anlegget, forsøker Murdoch å provosere anakondaen med en stor lommelykt, og bruker deretter beroligende gass for å roe ned slangen. 
Anakondaen tar livet av Daryl, og slipper unna - underveis dreper den også flere ansatte ved laboratoriet. Anakondaen sniker seg rundt, og dreper professoren. Murdoch får hjelp fra en gruppe jegere, ledet av Stephen Hammett (spilt av David Hasselhoff) for å få tak i slangen igjen. På en liten gård midt i skogen blir gårdseieren spist levende av slangen. Den dreper også flere av jegerne som forsøker å få tak i slangen. 


== Skuespillere ==
David Hasselhoff som Stephen Hammett
Crystal Allen som Dr. Amanda Hayes
Ryan McCluskey som Pinkus
Patrick Regis som Nick
Anthony Green som Captain Grozny
John Rhys-Davies som Peter "J.D." Murdoch
Alin Olteanu som Andrei


== Eksterne lenker ==
(en) Anaconda 3: Offspring på Internet Movie Database 
(no) Anaconda 3: Offspring hos Filmfront 
(da) Anaconda 3: Offspring i Danmark Nationale Filminstitut 
(fr) Anaconda 3: Offspring på Allociné 
(nl) Anaconda 3: Offspring på MovieMeter 
(en) Anaconda 3: Offspring på AllMovie 
(en) Anaconda 3: Offspring på Turner Classic Movies 
(en) Anaconda 3: Offspring på Rotten Tomatoes
Anacondas: Trail of Blood

Anacondas: Trail of Blood (også kjent som Anaconda 4) er en amerikansk skrekkfilm fra 2009.
Regissør var Don E. FauntLeRoy. Hovedrollene spilles av Crystal Allen, Linden Ashby, Danny Midwinter, og John Rhys-Davies. Filmen var en oppfølger til Anaconda 3: The Offspring (fra 2008) som hadde premiere den 28. februar 2009. Filmen ble fulgt av Lake Placid vs. Anaconda (fra 2015) som var en crossover med Lake Placid-film serien.


== Handling ==
En baby-anakonda blir brukt til eksperiment av Peter Reysner, som skaper en hybrid av blod-orkider fra Borneo som gjorde det mulig for anakonda å vokse seg veldig stor og leve mye lenger, og skape et serum for celle-regenerering. Men den lange anakondaen unnslipper fra buret, og dreper Peter i en gruve fylt med blod-orkideer. Peter "J.D." Murdoch, en milliardær som lider av kreft, sender leiemorderen Eugene og hans håndlangere for å finne Peter og serumet Peter skapte slik at serumet kan kurere Murdoch.
Han ber dem også finne Dr. Amanda Hayes, og drepe henne om nødvendig. Dr. Amanda Hayes, den eneste overlevende etter forrige film, leter også etter Peter - fast bestemt på å ødelegge serumet og bli kvitt anakondaen for godt. I mellomtiden blir en gruppe oppdagelsesreisende: Jackson, kjæresten Wendy, Wendys beste venninne Heather, samt brødrene Patrick og Scott, dratt inn i jakten på slangen. På grunn av det spesielle serumet kan ikke anakondaen lenger dø uten betydelig skade på indre organer.


== Skuespillere ==
Crystal Allen som Dr. Amanda Hayes
John Rhys-Davies som Peter "J.D." Murdoch
Linden Ashby som Jackson
Ana Ularu som Heather
Emil Hostina som Eugene


== Eksterne lenker ==
(en) Anacondas: Trail of Blood på Internet Movie Database 
(no) Anacondas: Trail of Blood hos Filmfront 
(sv) Anacondas: Trail of Blood i Svensk Filmdatabas 
(fr) Anacondas: Trail of Blood på Allociné 
(nl) Anacondas: Trail of Blood på MovieMeter 
(en) Anacondas: Trail of Blood på AllMovie 
(en) Anacondas: Trail of Blood på Turner Classic Movies 
(en) Anacondas: Trail of Blood på Rotten Tomatoes
Stan Swamy

Stan Lourduswamy, kjent som Stan Swamy (født 26. april 1937 i Tiruchirappalli (Trichy) i Tamil Nadu i Britisk India; død 5. juli 2021 i Mumbai) var en indisk katolsk prest tilhørende jesuittordenen og menneskerettighetsaktivist.


== Liv og virke ==
Swamy studerte teologi og sosiologi i 1970-årene på Filippinene. Som student tok han del i protester og demonstrasjoner mot regjeringen. Senere ble han kjent med den brasilianske erkebiskop Hélder Câmara. 
Swamy engasjerte seg særlig for adivasiene, en indisk urfolksgruppe, og for dalitene, de såkalte «urørbare».Den 9. oktober 2020 ble han arrestert i den østindiske byen Ranchi av National Investigation Agency (NIA), som har ansvar for terrorbekjempelse, og anklaget for urostiftelse, maoistisk propaganda og terrorisme. Han ble beskyldt for delaktighet voldshandlingene ved Bhima Koregaon i 2018 og for påståtte bånd til Communist Party of India (Marxist). Kjente politikere som president  Hemant Soren (Jharkhand) og Keralas førsteminister Pinarayi Vijayan engasjerte seg for hans løslatelse i mai 2021 fra Mumbais Taloja sentalfengsel.Den 84-årige Swamy led av Parkinsons sykdom og ble smittet av covid-19 under fengselsoppholdet. Høyesterett i Mumbai forordnet at han skulle bringes til det katolske Holy Family Hospital i Mumbai. Der døde han den 5. juli 2021.


== Referanser ==
Playwell Esport

Playwell Esport er en norsk profesjonell e-sportorganisasjon etablert i 2018 med hovedlokalet i Bergen. Playwell har lag innenfor Fortnite, PUBG, Melee, Ultimate, CS:GO og Rocket League. Laget samarbeider med blant annet Sportsklubben Brann.Playwell tilbyr «Gamingbursdag» og «VIP-gaming» i Bergen, E-sportsakademi i Bergen, Oslo og Fredrikstad, samt sommerskole i Bergen og Fredrikstad.


== Referanser ==


== Eksterne lenker ==
(en) Offisielt nettsted 
(en) Playwell Esport på Twitter 
(en) Playwell Esport på Instagram 
(en) Playwell Esport på YouTube 
(en) Playwell Esport på TikTok 
(en) Playwell Esport på Twitch
Wolfgang Beilenhoff

Wolfgang Beilenhoff (født 18. januar 1943, død 24. februar 2021 i Berlin) var en tysk filmviter.


== Biografi ==
Han studerte slavistikk og filmvitenskap i Bochum, Praha og Moskva. I 1970 utgav han tyske oversettelser av Dziga Vertovs verker.I 1980-årene var han med på forskningsprosjektet Intermedialität und Intertextualität i Konstanz.Fra 1991 til 2008 var han professor for filmvitenskap ved Ruhr-Universität. Han underviste i Bochum om Theorie und Ästhetik des Films. 
Etter at han ble pensjonist ble Beilenhof fellow ved Bauhaus Universität Weimar og var gjesteprofessor i Moskva, Berlin, Vilnius og Tbilisi. Han offentliggjorde om avantgarde, i særdeleshet om den østeuropeiske avantgarde.Beilenhof døde den 24. februar 2021 i Berlin av covid-19.


== Skrifter i utvalg ==
Der sowjetische Revolutionsfilm als kultureller Text: semiotische Grunddaten für eine Kulturtypologie der zwanziger Jahre in der Sowjetunion. Bochum 1978, OCLC 923068542.
med Martin Heller (utg.): Das Filmplakat. Anlässlich der Ausstellung im Museum für Gestaltung Zürich (MfGZ) vom 8. März bis 30. April 1995. Zürich 1995, ISBN 3-9803851-7-5.
med Marijana Erstić, Walburga Hülk og Klaus Kreimeier (utg.): Gesichtsdetektionen in den Medien des zwanzigsten Jahrhunderts. Siegen 2006, ISBN 3-936533-20-2.
med Sabine Hänsgen (utg.): Der gewöhnliche Faschismus. Ein Werkbuch zum Film von Michail Romm. Berlin 2009, ISBN 978-3-940384-12-6.


== Referanser ==


== Eksterne lenker ==
ifm.blogs.ruhr-uni-bochum.de
Vladimir Mensjov

Vladimir Mensjov (Владимир Меньшов, født 17. september 1939 i Baku i Den aserbajdsjanske sosialistiske sovjetrepublikk i Sovjetunionen, død 5. juli 2021 i Moskva i  Russland) var en russisk filmregissør og skuespiller som virket i Sovjetunionen og i Russland.


== Liv og virke ==


=== Bakgrunn ===
Mensjov ble født i Baku. Hans far, Valentin Mikhailovitsj Mensjov, var sjømann og ble senere offiser i NKVD. Moren Antonina Aleksandrovna Mensjova (født Dubovskaja) var husmor.
På grunn av farens arbeide bodde familien i Baku, Arkhangelsk og Astrakhan.


=== Karriere ===

Mensjov var som regissør internasjonalt fremst kjent for filmen Moskva tror ikke på tårer (Москва Слезам Не Верит) fra 1980, som ble tildelt en Oscar for beste utenlandske film. Han fikk ikke reise til Oscar-gallaen og fikk selv kjennskap til at han hadde vunnet via russisk fjernsyn.Han var gift med skuespilleren Vera Alentova, som også medvirket i hans filmer.
Han døde i en alder av 81 år som konsekvens av covid-19.


== Filmografi (utvalg) ==
1972 – Tsjelovek na svojom meste
1977 – Når en mann forelsker seg
1980 – Moskva tror ikke på tårer (Москва слезам не верит)
1982 – Magistral
1987 – Kurjer
1988 – Gde nakhoditsja nofelet?
1988 – Kukolka
1992 – General
1995 – Sjirli-myrli
1999 – Kitajskij serviz
1999 – Vosem s polovinoj dollarov
2004 – Night Watch
2005 – Vremja sobirat kamni
2007 – Kod apokalipsisa
2009 – O, stsjastlivtsjik!
2011 – Generation P
2011 – Vykrutasy
2015 – Zeljonaja kareta
2017 – Posle tebja


== Referanser ==


== Eksterne lenker ==
(en) Vladimir Mensjov på Internet Movie Database 
(sv) Vladimir Mensjov i Svensk Filmdatabas 
(da) Vladimir Mensjov på Filmdatabasen 
(fr) Vladimir Mensjov på Allociné 
(en) Vladimir Mensjov på AllMovie 
(en) Vladimir Mensjov hos The Movie Database
U.S. Marine Forces Special Operations Command

U.S. Marine Forces Special Operations Command (MARSOC) er en kommando i U.S. Marine Corps som utøver kommando og kontroll over spesialstyrker avgitt til U.S. Special Operations Command.
MARSOC ble opprettet i 2006, etter langvarig motstand mot å flytte elitestyrker ut av marinekorpsets konvensjonelle styrke­struktur. En reevaluering som følge av terrorangrepet 11. september 2001 og den påfølgende krigen mot terror, påskyndet av forsvars­minister Donald Rumsfeld og general James L. Jones, medførte imidlertid at holdningen endret seg.
Hovedkomponenten underlagt MARSOC er Marine Raider Regiment.


== Referanser ==


== Eksterne lenker ==
(en) Offisielt nettsted 
(en) United States Marine Corps Forces Special Operations Command – kategori av bilder, video eller lyd på Commons
Lee Kyoung-hoon

Lee Kyoung-hoon (koreansk: 이경훈; født 24. august 1991 i Seoul), internasjonalt kjent som K.H. Lee, er en sørkoreansk profesjonell golfspiller som spiller på den amerikanske PGA-touren.
16. mai 2021 vant han sin første PGA-tourseier under AT&T Byron Nelson, tre slag foran amerikaneren Sam Burns.


== Referanser ==


== Eksterne lenker ==
(en) Lee Kyoung-hoon – PGA-touren 
(en) Lee Kyoung-hoon – Japantouren 
(en) Lee Kyoung-hoon – Verdensrankingen
Garrick Higgo

Garrick Higgo (født 12. mai 1999 i Johannesburg) er en sørafrikansk profesjonell golfspiller, som spiller på Europatouren og den amerikanske PGA-touren.
Higgo tok sin første Europatourseier 20. september 2020 under Open de Portugal, og fulgte opp med to seire på Kanariøyene året etter.13. juni 2021 vant han sin første PGA-tourseier under den nye turneringen Palmetto Championship, ett slag foran seks andre spillere.Under Sommer-OL 2020 i Tokyo ble han nummer 53.


== Referanser ==


== Eksterne lenker ==
(en) Garrick Higgo – Olympedia 
(en) Garrick Higgo – PGA-touren 
(en) Garrick Higgo – Europatouren 
(en) Garrick Higgo – Sunshine-touren 
(en) Garrick Higgo – Verdensrankingen
Cam Davis

Cameron Davis (født 21. februar 1995 i Sydney) er en australsk profesjonell golfspiller, som har én seier på PGA-touren og én seier på Web.com-touren.
4. juli 2021 vant han sin første PGA-tourseier under Rocket Mortgage Classic, etter omspill mot amerikanske Troy Merritt og chilenske Joaquín Niemann.


== Referanser ==


== Eksterne lenker ==
(en) Cam Davis – PGA-touren 
(en) Cam Davis – Verdensrankingen
Sommer-EYOF 2022

Sommer-EYOF 2022 (European Youth Olympic Festival) ble arrangert i Banská Bystrica i Slovakia fra 24. til 30. juli 2022. Sommer-EYOF skulle egentlig vært arrangert i 2021, men ble flyttet til 2022 for å ikke kollidere med Sommer-OL 2020, som arrangeres i 2021.


== Øvelser ==
Følgende sportsgrener vil arrangeres under Sommer-EYOF 2022:


== Medaljetabell ==
      Vertsnasjon (Slovakia)


== Referanser ==
Super RTL

Super RTL er et tysk free-to-air TV-nettverk ​​eid av RTL Group. Kanalen ble opprinnelig lansert i 1995 som en joint venture mellom forgjengerselskapet RTL Group CLT-UFA og Disneys Buena Vista International Television Investments (senere Disney International Operations) -divisjon.


== Referanser ==
Melshornet

Melshornet er også et fjell på grensa mellom Ørsta og Volda kommuner.Melshornet er et fjell (668 moh.) i Hareid kommune på Sunnmøre. Fjellet er det nest høyeste fjellet i Hareid, og det tredje høyeste fjellet på Hareidlandet. Bare Blåtinden i Ulstein og Kongsvollen, som er grensefjell mellom Ulstein og Hareid er høyere, på henholdsvis 697 moh. og 683 moh. 
Melshornet er et populært turmål da det er lett tilgjengelig. På toppen er det satt opp ei retningsskive laget av rustfritt stål og skipspropellmessing.
Søndag 3. juli 2021 ble to søstre, 18 og tolv år gamle, drept av lynnedslag da de gikk tur på Melshornet.


== Referanser ==
Turn under Sommer-EYOF 2019

Turn var en av idrettene under Sommer-EYOF 2019 i Baku i Aserbajdsjan. Turnkonkurransen ble arrangert fra 23. til 27. juli 2019.


=== Medaljevinnere ===


== Kilder ==
Resultater menn:

Lagkonkurranse - mangekamp - frittstående - bøylehest - ringer - hopp - skranke - svingstangResultater kvinner:

Lagkonkurranse - mangekamp - hopp - skranke - bom - frittstående


== Eksterne lenker ==
EYOF Baku 2019